procesaur/Wiki.mk huggingface dataset:
Сенгелска Планина

Сенгелска Планина, Сенгеловска Планина, Ченгел Планина или Рупелска Планина (|Άγκιστρο, ''Ангистро'' или ''Τσιγγέλι'', ''Τσιγκέλι'', ''Цингели'') — планина во Серскиот округ на Егејска Македонија, денес во Грција, недалеку од границата со Пиринска Македонија, денес во Бугарија.
Планината се наоѓа на територијата на традиционалната област Демирхисарско (или Валовишко) — денес во состав на општината Синтика. Највисок врв е Чал или Беш - 1.330 м и се протега во правец југозапад - североисток. На североисток преку седлото Кали (870 м) е поврзана како продолжение на планината Славјанка (Алиботуш). На запад се граничи со реката Струма, која ја одвојува од Беласица со Рупелската Клисура. Изградена е од мермер, шкрилци, песочник, чакал и многу мали количества на гранит.
Наречена е по селото Сенгелово (гр. Ангистро, тур. Ченгел), кое се наоѓа на нејзините северни падини. Називот „Рупелска Планина“ е добиен по поранешното село Рупел, кое се наоѓа недалеку од Сенгелово.
По билото на Сенгелска Планина се изградени над дваесет ветрогенератори за производство на електрична енергија, кои се гледаат оддалеку при ведри услови.
1 Поврзано
* Рупелска Клисура
* Беласица
* Славјанка
* Валовишко (Демирхисарско)
* Мрвачко
Давиде Формоло

Давиде Формоло (|Davide Formolo; р. ) — италијански професионален друмски велосипедист, кој вози за UCI World Tour екипата . Формоло станал професионалец во 2014 година.
1 Животопис
Роден на 25 октомври 1992 година, во Неграр, Венето, Формоло престојува во Марано ди Валполичела, Венето, Италија.
Потпишал со екипата за сезоната 2014.
Формоло потпишал со екипата за сезоната 2015.
На 12 мај 2015 година, на Џиро д’Италија, Формоло избегал со дваесет возачи и успешно сам извозел 14 километри до целта. Завршил дваесет и две секунди пред главната група. Бил именуван во почетниот состав за Вуелта а Еспања 2016.
По две сезони со било објавено дека Формоло ќе се приклучи на на двегодишен договор од 2020 година.
2 Достигнувања
;2009
: 3. Трофео Беато Бернардо
;2010
: 3. Краен пласман Тре Сиклистика Брешана
: 4. Трофео Гвидо Дориго
: 7. Трофео Чита ди Ивреа
;2011
: 5. Трофео Чита ди Бреша
;2012
: 1. Краен пласман Џиро Сиклистико Песке Нетарине ди Ромања
: 2. Национално друмско првенство под 23 години
: 2. Пикола Санремо
: 2. ГП Палио дел Речото
: 4. Краен пласман Џиро дела Вале д’Аоста
: 8. Краен пласман Џиробио
;2013
: 1. Краен пласман Џиро Сиклистико Песке Нетарине ди Ромања
::1. Етапа 2
: 1. Трофео Леарко Гуера
: 2. Краен пласман Џиро дела Вале д’Аоста
: 2. Копа Комуне ди Кастиљјон Фјорентино
: 2. ГП Чита ди Монсумано Терме
: 2. Трофео Матеоти под 23 години
: 2. Копа 29 Мартири ди Филјине ди Прато
: 2. Копа Чуфена
: 3. Копа Чикоња
: 3. Копа дела Паче
: 6. Краен пласман Тур де л’Авенир
: 6. ГП Каподарко
: 8. ГП Палио дел Речото
: 9. Трофео Едил Ц
: 10. ГП Спортиви ди Поџана
;2014
: 2. Трофео Мелинда
: 4. Краен пласман Трка околу Турција
: 7. Краен пласман Тур де Тајван
: 7. Краен пласман Тур де Свис
: 9. ГП ди Лугано
;2015
: 1. Етапа 4 Џиро д’Италија
: 1. Пласман за млад возач Волта ао Алгарве
: 3. Трофео Андрат-Мирадор д’Ес Коломер
: 9. Краен пласман Трка околу Полска
: 9. Краен пласман Трка околу Алберта
;2016
: 4. Краен пласман Трка околу Полска
: 9. Национално друмско првенство
: 9. Краен пласман Вуелта а Еспања
;2017
: 10. Краен пласман Џиро д’Италија
;2018
: 6. Краен пласман Трка Абу Даби
: 7. Краен пласман Тирено-Адријатико
: 7. Лиеж-Бастоњ-Лиеж
: 8. Краен пласман Трка околу Полска
: 10. Краен пласман Џиро д’Италија
;2019
: 1. Национално друмско првенство
: 1. Етапа 7 Волта а Каталуња
: 2. Лиеж-Бастоњ-Лиеж
: 2. Токио 2020 (тест-трка)
: 7. Краен пласман Трка околу Полска
;2020
: 2. Страде Бјанке
: 8. Краен пласман Трка ОАЕ
2.1 Распоред на резултатите на големите трки
Голема трка, 2015, 2016, 2017, 2018, 2019
Џиро, 31, 31, 10, 10, 15
Тур, —, —, —, —, —
Вуелта, —, 9, —, 22, СО
СО = се откажал; — = не учествувал
Оливер Цауг

Оливер Цауг (|Oliver Zaugg; р. ) — поранешен швајцарски професионален друмски велосипедист, кој возел професионално во периодот 2004-2016 година.
1 Кариера
Цауг ја освоил првата поголема трка во 2011, Џиро ди Ломбардија. Нападнал на искачувањето Вила Вергано на 10 километри пред целта, упатувајќи се сам кон победа. Бил следен неумоливо од водечката група, но не го достигнале. Ја поминал целта со предност од 15 секунди пред најблискиот соперник, Даниел Мартин од . Во 2012 се обидел да ја обрани титулата на Џиро ди Ломбардија и покажал добар резултат, завршувајќи во групата зад победникот на осмото место, откако Хоаким Родригес ја освоил трката.
Цауг го напуштил на крајот на сезоната 2012 и потпишал со за сезоната 2013. По три сезони, во октомври 2015 година се согласил да се приклучи во за 2016 година.
2 Достигнувања
;2006
: 7. Краен пласман Рута дел Сол
: 8. Тур д’Емилија
;2008
: 8. ГП Кантон Аргау
;2010
: 1. Етапа 1b (ТТТ) Сетимана интернационале ди Копи е Бартали
: 4. Краен пласман Вуелта а Бургос
;2011
: 1. Џиро ди Ломбардија
: 8. ГП Бруно Бегели
: 9. Тур д’Емилија
;2012
: 8. Џиро ди Ломбардија
;2014
: 7. Трка околу Австрија
2.1 Распоред на резултатите на големите трки
Голема трка, 2004, 2005, 2006, 2007, 2008, 2009, 2010, 2011, 2012, 2013, 2014, 2015, 2016
Џиро, 46, СО, —, СО, —, —, —, СО, 56, —, —, —, —
Тур, —, —, —, —, —, —, —, —, —, —, —, —, —
Вуелта, —, —, —, 15, 11, 70, 50, WD, —, 37, 23, —, —
СО = се откажал; — = не учествувал
Градоначалник на Прилеп

Градоначалникот на Прилеп ја застапува и ја претставува општината. Тој се избира на непосредни и слободни избори на секои четири години.
1 Надлежности на градоначалникот
Градоначалникот на Прилеп ги има следниве надлежности:* ја претставува и застапува општината;
* ја контролира законитоста на прописите на советот;
* ги објавува прописите на советот во службеното гласило на општината;
* го обезбедува извршувањето на одлуките на советот;
* го обезбедува извршувањето на работите коишто со закон и се делегирани на општината;
* иницира и предлага донесување на прописи од надлежност на советот;
* го предлага годишниот буџет и годишната сметка на буџетот на општината;
* го извршува буџетот на општината;
* избира директори на јавните служби кои ги основала општината, врз основа на јавен конкурс;
* редовно го известува советот за извршувањето на своите надлежности во согласност со статутот;
* решава во управни работи за права, обврски и интереси на правни и физички лица, во согласност со закон;
* донесува правилник за систематизација на работните места на општинската администрација;
* раководи со општинската админстрација;
* одлучува за вработувањето, правата, должностите и одговорностите на вработените во општинската администрација, доколку поинаку не е определено со закон;
* обезбедува правилно и законито користење, одржување и заштита на сопственоста на општината, во согласност со закон и статутот и
* врши други работи утврдени со закон и со статутот на општината.
2 Список на Градоначалници на Прилеп
Име, Слика, Во служба, Избран во, Политичка партија
Глигор Иваноски, 1996, 2000, 1996, ВМРО-ДПМНЕ
Сашо Пирганоски, 2000, 2005, 2000, СДСМ
Марјан Ристески, 2005, 2017, 200520092013, ВМРО-ДПМНЕ
Илија Јованоски, 2017, 2021, 2017, СДСМ
Борче Јовчески, 2021, 2025, 2021, ВМРО-ДПМНЕ
Дејан Проданоски, 2025, ''сега'', 2025, ВМРО-ДПМНЕ
Босанска Крупа

Босанска Крупа — град и седиште на истоимената општина во западна Босна и Херцеговина, односно во ентитетот Федерација Босна и Херцеговина, сместена во долината на реките Уна и Крушница. Според прелиминарни податоци на попис на населението во 2013 година, во Босанска Крупа се попишани 29.659 лица.
1 Географија
Најголемиот дел на градот се развил на нискиот дел помеѓу ридовите Хума и Стар Град на надморска висина од 176 m во проширениот дел на реката Уна.
2 Историја
Средновековна Крупа бил град во Хрватското кралство, а со османскиот поход на Виена го освојува Кара Мустафа Паша Соколовиќ. Последниот хрватски капетан бил војводата Петар Бакиќ, кој се удавил на вливот на Крушница во Уна. Додека се водела тешка битка на левиот брег на реката Уна, на местото на денешната железничка станица, се наоѓала австриска војска составена претежно од Хрвати, под команда на Германецот Ауерсберг кој не сакал да помогне на опколените Крупљани. Една група од осумдесет Хрвати се обидела да помогне, но османлиските војници ги спречија во намерата да го сторат тоа.
3 Население
Националност, 1991, 1981, 1971
Муслимани по националност, 43.104 (73,90%), 37.381 (67,68%), 31.842 (62,61%)
Срби, 13.841 (23,73%), 15.029 (27,21%), 18.230 (35,84%)
Хрвати, 139 (0,23%), 173 (0,31%), 286 (0,56%)
Југословени, 708 (1,21%), 2.155 (3,90%), 239 (0,46%)
Останати и непознато, 528 (0,90%), 491 (0,88%), 259 (0,50%)
Вкупно, 58.320, 55.229, 50.856
Марцело Брозовиќ

Марцело Брозовиќ (роден на 16 ноември 1992 година) — хрватски фудбалер, играч од средниот ред на Интер и на хрватската репрезентација.
1 Клупска кариера
Брозовиќ е роден во Загреб и ја започнал својата фудбалска кариера во младинската школа на Хрватски Драговољац. За време на сезоната 2010-2011, станал професионалец и одиграл 22 натпревари и постигнал еден гол во Прва ХНЛ. По завршувањето на сезоната Хрватски Драговољац испаѓа во втората лига заземајќи го последното 16. место со само 23 освоени бода, а во текот на летото Брозовиќ го напуштил клубот.
Тој и се приклучил на екипата на Локомотива за оштета од околу 300.000 €. Тој бил еден од најстандарните играчи на клубот во сезоната 2011-2012, со 27 настапи и 4 постигнати гола му помогнал на клубот да избори опстанок. Следната сезона Брозовиќ исто така ја започнал одлично во дресот на Локомотива, постигнувајќи важен гол на гостувањето против Риека (2-2). Но, по само 6 одиграни натпревари во новата сезона стигнала понуда од Динамо Загреб што Брозовиќ не можел да ја одбие.
Своето деби за ''модрите'' го направил во натпреварот на домашен терен против Осиек (0-0), влегувајќи на местото на Мехмед Алиспахиќ на полувремето. Својот прв гол за Динамо го постигнал на 14 април 2013, во победата над Интер Запрешиќ со 2-0. Во својата прва сезона одиграл 23 првенствени натпревари и постигнал 2 гола, а исто така имал и 6 настапи во Лигата на шампионите и еден во купот. Следната сезона за Брозвиќ била уште поуспешна и тој станал еден од клучните играчи на клубот. Својот прв погодок во европските натпреварувања го постигнал на 27 август 2013, во победата со 3-2 над Австрија Виена во квалификациите за Лигата на шампионите. Со 6 постигнати гола бил четврт стрелец на Динамо во првенствените натпревари за триото напаѓачи: Судани-Чоп-Фернандес.
Во летото 2014, после одличните настапи на Светското првенство 2014 се појавиле неколку заинтересирани клубови за Брозовиќ од кој најсериозни кандидати биле Севиља и Тотенхем. Сепак, ниту еден од тие трансфери не се остварил и Брозовиќ останал во Динамо.
На 24 јануари 2015, Брозовиќ се преселил во Интер на едно-и пол годишна позајмица со условна обврска за откуп.
2 Репрезентација
Брозовиќ ја претставувал Хрватска во селекциите под-18, под 19, под 20 и под 21 година. За последната селекција во текот на 2013 година, тој постигнал седум гола во исто толку настапи.
На 31 мај 2014 година, Брозовиќ бил вклучен во конечниот список на селекторот Нико Ковач за Светското првенство 2014 и го направил своето деби за сениорскиот тим на 7 јуни, откако започнал во победата со 1-0 против Австралија.
Брозовиќ го направил своето деби на Светското првенство пет дена подоцна, играјќи во последните 26 минути во поразот со 1-3 од домаќинот.
3 Титули
3.1 Динамо Загреб
*Хрватско првенство (2) : 2012-2013, 2013-2014
*Суперкуп на Хрватска (1) : 2013
Голдберг-Милдениц

Голдберг-Милдениц (|Goldberg-Mildenitz) — општинска заедница во округот Лудвигслуст-Пархим, во Мекленбург-Западна Померанија, Германија. Седиштето на општинската заедница е во Голдберг.
Општинската заедница Голдберг-Милдениц се состои од следниве општини:
# Добертин
# Голдберг
# Местлин
# Ној Позерин
# Техентин
Панкреасни островчиња

Панкреасни островчиња или Лангерхансови островчиња го сочинуваат ендокриниот дел од панкреасот. Биле откриени во 1869 од страна на германскиот патолог Пол Лангерханс. Лангерхансовите островчиња сочинуваат приближно 1% до 2% од масата на панкреасот.
Лангерхансовите островчиња се состојат главно од три видови на клетки:
* Алфа клетки кои лачат гликагон
* Бета клетки кои лачат инсулин
* Делта клетки кои лачат соматостатин
Париз-Рубе 2014

Париз-Рубе 2014 — 112. издание на класичната велосипедска еднодневна трка Париз-Рубе. Се одржала на 13 април 2014 на растојание од 257 километри и била десетта трка во сезоната на Светската турнеја.
Трката била освоена од Ники Терпстра од екипата , откако нападнал од мала група на возачи на околу шест километри пред целта. Завршил 20 секунди пред остатокот на групата, која била предводена од возачот на Џон Дегенколб и Фабијан Канчелара од , бранителот на титулата од минатата година.
1 Екипи
Бидејќи Париз-Рубе е настан од Светската турнеја, сите 18 UCI World Tour екипи биле автоматски поканети и се обврзани да испратат екипа. На седум други екипи им биле доделени специјални покани, со тоа создавајќи ја групата од 25 екипи.
Екипи кои настапиле на трката биле:* Специјално поканети професионални континентални екипи на трката.
2 Резултати
, Велосипедист, Екипа, Време
1, 6ч 09' 01"
2, + 20”
3, + 20”
4, + 20"
5, + 20"
6, + 20"
7, + 20"
8, + 20"
9, + 20"
10, + 20"
Зелјахово (општина)

Зелјахово (|Δήμος Νέας Ζίχνης, ''Димос Нејас Зихнис'') — општина во Серскиот округ на Егејска Македонија, денес во Грција. Опфаќа 20 села и еден манастир во историско-географската област Зихна. Административен центар е истоименото село Зелјахово.
1 Населени места
Оштината Зелјахово е создадена на 1 јануари 2011 г. по законот „Каликратис“. со спојување на две стари општини: Алистратик и Зелјахово.
1.1 Општинска единица Алистратик
Општинската единица Алистратик ги опфаќа следниве општински оддели и населени места:
:* Општински оддел Алистратик (2 764)
::* село Алистратик (Αλιστράτη, Алистрати)
::* Алистратички манастир „Света Недела“ (Ιερά Μονή Αγίας Κυριακής)
:* Општински оддел Грачен
::* село Грачен (или Грачани; Αγιοχώρι, Агиохори)
:* Општински оддел Драчево
::* Драчево (денес Станица Драчево, Σταθμός Λευκοθέας, Статмос Левкотејас)
:* Општински оддел Мандилево
::* село Мандилево (Мандилово; Μανδήλι, Мандили)
:* Општински оддел Скрижово
::* село Скрижово (или Скрижево; Σκοπιά, Скопија)
:* Општински оддел Станица Анџишта
::* Станица Анџишта (Σταθμός Αγγίστης, Статмос Ангистис)
1.2 Општинска единица Зелјахово
Општинската единица Зелјахово ги опфаќа следниве општински оддели и населени места:
:* Општински оддел Зелјахово
::* село Зелјахово (или Зилјахово; Νέα Ζίχνη, Неја Зихни)
:* Општински оддел Анасташа
::* село Анасташа (Αναστασία, Анастасија)
:* Општински оддел Здравик
::* село Здравик (Δραβήσκος, Дравискос)
:* Општински оддел Доксамбос
::* село Доксамбос (или Доксомбос; Μύρκινος, Миркинос)
:* Општински оддел Каратопрак
::* село Каратопрак (Μαυρόλοφος, Мавролофос)
:* Општински оддел Клепушна
::* село Клепушна (Αγριανή, Агријани)
:* Општински оддел Кочак
::* село Кочак (или Кочан; Μυρρίνη, Мирини)
:* Општински оддел Оравиште
::* село Оравиште (или Хорвиште, Хоравиште, Хорвишта; Άγιος Χριστόφορος, Агиос Христофорос)
:* Општински оддел Порна
::* село Порна (Γάζωρος, Газорос)
:* Општински оддел Рахово
::* село Рахово (Μεσορράχη, Месорахи)
:* Општински оддел Толос
::* село Толос (Θολός)
:* Општински оддел Чанос
::* село Чанос (Νέα Πέτρα, Неја Петра)
:* Општински оддел Чепелџе
::* село Чепелџе (или Чепелџа; Δήμητρα, Димитра)
:* Општински оддел Шилинос
::* село Шилинос (Σφελινός, Сфелинос)
2 Поврзано
* Зихна
* Список на села во Зихна
Местлин

Местлин (|Mestlin) — општина во округот Лудвигслуст-Пархим, во Мекленбург-Западна Померанија, Германија. Во 1950-тите години имало план да се направи социјалистичко планско село во него. Па така, бил изграден плоштадот Маркс-Енгелс, опкружен од продавници, станбени блокови, голема училишна зграда и монументалниот неокласичен „Културен дом“ (сала за јавни настани).
1 Галерија
Вотски јазик

Вотски (''vađđa ceeli'' или ''maaceeli'' – исто така ''vaďďa tšeeli'', ''maatšeeli'') — балтофински јазик, дел од групата на уралски јазици. Јазикот е мајчин јазик на Вотите во Ингрија, Русија. Јазикот единствено се зборува во селата Краколје и Лужици. Јазикот е при изумирање. Според податоците од 1989 година, јазикот го зборувале само 62 лица, а најмладиот е роден во 1938 година.
1 Дијалекти
Вотскиот јазик имал 4 главни дијалекти, од кои денес само западниот останал. Дијалектите биле:
*западни, регионот на устието на реката Луга
*источни, во селата околу Копорје
*кукузиски, мешавина од ижорански и вотски, а се зборувал во селото Кукузи
*кревински дијалект, во Латвија
2 Правопис
Јазикот немал унифициран правопис. Така за јазикот се користеле бројни правописи. Некои лица користеле изменета кирилица, а некои латиница. Правописот заснован на латиница бил сличен со останатите правиписи на другите фински јазици.
3 Дополнителни информации
**
Сер (округ)

Сер (|Περιφερειακή ενότητα Σερρών) — округ во Егејска Македонија, денес дел од областа Централна Македонија во Грција. Административен центар е градот Сер. Округот има вкупно население од околу 175.000 жители.
1 Географија
Во округот Сер се наоѓаат планините Славјанка (Алиботуш или Орвилос) на север, Сминица (Меникио) на исток, Кушница (Пангео) на југ, Богданска Планина (Ори Вронду) на југозапад и запад, делови од Круша (Крусија ори) на запад и делови од Беласица (Белес) на северозапад.
Административно се граничи со Солунскиот округ на југозапад, Кукушкиот округ на запад, со Општина Ново Село во Република Македонија на северозапад, со Пиринска Македонија на север, со округот Драма на североисток и со округот Кавала на исток. Во јужниот дел на округот се наоѓа Струмскиот Залив со делтата на реката Струма.
Округот зазема 3% од вкупната површина на Грција. Обработливото земјиште зафаќа 41% од територијата. Најзначајна река е Струма, која тече низ целиот округ и се влева во Егејското Море. Друга поважна река е Драматица (Ангитис), во источниот дел на округот.
2 Административна поделба
Округот е поделен на 7 општини. Тие се следниве (со нивните броеви во инфокутијата):*Визалтија (3)
*Довишта (''Емануил Папас'') (4)
*Долна Џумаја (''Ираклија'') (5)
*Ениќој (''Амфиполис'') (2)
*Зелјахово (''Неја Зихни'') (6)
*Сер (''Серес'') (1)
*Синтика (7)
3 Демографија
Бидејќи нема официјален попис за тоа колку Македонци живеат во овој округ, кога ќе споредиме некои историски податоци и денешни статистики, се доаѓа до одредена проценка. Така, во овој округ Македонците живеат во околу 75 населени места и сочинуваат околу 20% од вкупното население, па според последниот попис тоа се приближно 35.000 Македонци.
4 Поврзано
* Серско Поле
* Список на села во Сер
* Серски револуционерен округ
* Список на луѓе од Сер
Виниче

Виниче — село во Скопско, во состав на Општина Гази Баба.
1 Географија
Селото се наоѓа во областа Црногорија, североисточно од Скопје, во подножјето на Скопска Црна Гора, на еден километар источно од с. Црешево.
2 Историја
2.1 Стар век
Најраните наоди кои сведочат за населеноста на Виниче датираат од доцната антика и се претставени со два археолошки наоѓалишта: тврдината Градиште и гробницата кај месноста Огради.
2.2 XIX век
Во век, селото е дел од нахијата ''Чаирско Поле'' (Блатија) во Скопската каза во Отоманското Царство.
Според опширните османлиски дефтери за населението на Скопската Каза од 1832/33 година, селото било христијанско, каде имало 18 христијански домаќинства. На овој попис биле забележани 74 мажи христијани, со 2 новороденчиња. Се проценува дека селото во тој период имало 152 жители.
Според статистиката на Васил К’нчов („Македонија. Етнографија и статистика“) во 1900 г. во Виниче живеат 65 Македонци-христијани.
2.3 XX век
По Втората балканска војна во 1913 г. селото потпаѓа под власта на Србија.
На етничката карта од 1927 г. Леонард Шулце Јена го укажува ''Винче'' (Vinče) како село со нејасен етнички состав.
3 Население
Според последниот попис од 2021 година, во селото живееле 354 жители, од кои 336 Македонци, 4 Срби, 7 останати и 7 лица без податоци.
3.1 Родови
Виниче е македонско село, населено во целост со родови на Македонци од православна христијанска вероисповед.
Според истражувањата од 1963 година, родови кои живеат во Виниче се:
* Доселеници: ''Трајковци (3 к.)'' доселени се од некое село во Овче Поле. Го знаат следното родословие: Трајан (жив на 62 г. во 1963 година) Панче-Зафир-Трајко, основачот на родот кој се доселил; ''Младеновци или Бичкаџии (4 к.)'' основачот на родот е доселен како ѕидар од некое село во Порече; ''Шаневци (2 к.)'' доселени се од претежно албанското село Страчинци; ''Караџовци (2 к.), Анѓелевци (7 к.), Велковци (2 к.), Цветковци (4 к.) и Лунџовци (1 к.)'' доселени се, но не знаат од каде., а последниот род Лунџовци можно е да водат потекло од скопското село Блаце каде постои истоимен род.
Во селото имало само еден староседелски род, Илиевци (2 к.), исто така познати како Гоџовци, кои биле доселени од некое место погоре во Скопска Црна Гора или од Кумановско, основачот на родот бил некој Илија. Денес родот е практично иселен во блиското село Стајковци.
4 Култура
Името на селото го носи ликовната манифестација „Виниче“ со културна програма околу црковниот комплекс „Св. Илија“.
5 Знаменитости
;Археолошки наоѓалишта* Градиште — кастел од доцноантичкото време;
* Калуѓеров Камен;
* Огради — некропола од доцноантичкото време.
;Цркви* Црква „Св. Илија“ — главна селска и манастирска црква;
6 Иселеништво
Иселеништвото претежно се одвивало кон Скопје. Таму целосно се иселиле ''Нерабовци, Стаматковци'', и др. Потоа има иселеници во соседното село Стајковци (''Шаневи, Анџини, Младеновци, Караџовци, Алтиовци, Дељовци, Дрнговци и Шеровци''), Драчево (''Десковци'').
7 Личности
* Стојанче Костоски — виртоуз на кавал* Лила Филиповска — македонска водителка, потекнува од Виниче.
8 Галерија
Левото

Левото е македонско оро, кое потекнува од Костурско. Орото е женско, се игра во кружна форма, при што првите две играорки можат да отстапат од кружната форма и да продолжат во паровидна игра, со тоа што втората играорка се држи за танецот поточно со третата играорка (односно според локалниот термин ''се крепат'').
На орото по природен пат се надоврзува песната ''Крена Мартината'':
:Кренa Мартината, мори мила мамо, фати планината,
:Ај фати планината, мила мамо, ојду на Локвата,
:Та-на-на-на-на-на, танана-нана-на-на, ојду на Локвата
:Таму се собрале, мори мила мамо, от три села чупи,
:Ај от три села чупи, мила мамо, от пет села деци,
:Та-на-на-на-на-на, танана-нана-на-на, от пет села деци,
:Чупите Д’мбенски чупите Смрдечки не се теку лепи,
:Ај не се теку лепи, мила мамо, лепи му се речи,
:Та-на-на-на-на-на, танана-нана-на-на, лепи му се речи,
:Гласо му се крена, мори мила мамо, многу на далеку,
:Ај многу на далеку, мила мамо, до Солуна града,
:Та-на-на-на-на-на, танана-нана-на-на, до Солуна града,
:Енаш те опулве, мори мила мамо, и те опијанве,
:Ај енаш шом запее, мила мамо, умо ти го креве,
:Та-на-на-на-на-на, танана-нана-на-на, умо ти го креве.
Македонци во Швајцарија

Според пописот во 2009 година во Швајцарија, Македонците сочинуваат 61.300 жители. Најмногу ги има во поголемите градови, односно Берн, Цирих, Базел итн. Најзначајни Македонци кои живеат во Швајцарија се:
*Александар Митрески
*Александар Вељановски
*Блерим Џемаили (Македонски Албанец)
*Адмир Мехмеди (Македонски Албанец)
*Пајтим Касами (Македонски Албанец)
Штезов

Штезов (|Steesow) — поранешна општина во округот Лудвигслуст-Пархим, во Мекленбург-Западна Померанија, Германија. На 1 јануари 2016 година, општината Штезов била припоена кон градот Грабов, иако немале заедничка граница. Штезов, Бохин и Цугелраде станале ексклава на Грабов, оддалечени шест километри од самиот град.
Јован Кировски

Јован Кировски (роден на 18 март 1976 година во Ескондидо, Калифорнија) — американски фудбалер од македонска народност, кој моментално работи како асистент тренер во Лос Анџелес Галакси.
1 Клупска кариера
Во 1992, Кировски се приклучил на младинскиот состав на Манчестер Јунајтед и со тоа стана првиот Американец кој заиграл во тој клуб. Откако не добил работна дозвола во Премиер лигата, во 1996 тој потпишал за германскиот Бундеслигаш Борусија Дортмунд во кој поминал четири сезони. Во сезоната 1998/99 тој бил позајмен на второлигашот Фортуна Келн.
Во 2000 година Кировски потпишал за португалскиот Спортинг Лисабон, но повторно, не останал долго време во клубот, и после две сезони се вратил назад во Англија во екипата на Кристал Палас. Во 2002, тој потпишал за Бирмингем, но после сезона и пол заминал во САД потпишувајќи за Лос Анџелес Галакси. На 23 јануари 2012, Кировски се повлекол од фудбалот како играч, но останал како тренер во истиот фудбалски клуб.
2 Меѓународна кариера
Кировски дебитирал за американскиот состав на 18-годишна возраст на 19 октомври 1994 против Саудиска Арабија. Тој бил дел од репрезентацијата на САД на Летните олимписки игри во 1996 како и на Купот на конфедерации во 1999 и 2003.
3 Тренерска кариера
Веднаш после неговото повлекување, Кировски станал помошен тренер на Лос Анџелес Галакси.. Во 2013 клубот го назначил за технички директор.
Хагенов-Ланд

Хагенов-Ланд (|Hagenow-Land) — општинска заедница во округот Лудвигслуст-Пархим, во Мекленбург-Западна Померанија, Германија. Седиштето на општинската заедница е во Хагенов, иако самиот град не е член на општинската заедница.
Општинската заедница Хагенов-Ланд се состои од следниве општини:
Александар Вељановски

Александар Вељановски (роден на 11 јануари 1984 во Гренхен) — поранешен швајцарски фудбалер со македонско потекло.
Во својата кариера тој играл за Напредок Кичево, како и за швајцарските клубови Баден, Ванген баи Олтен, Золотурн, Госау, Цофинген и Гренхен.
Довишта (општина)

Довишта (|Δήμος Εμμανουήλ Παπά, ''Димос Емануил Папа'') — општина во Серскиот округ на Егејска Македонија, денес во Грција. Опфаќа 17 села во областа Дарначко во западниот дел на Серското Поле, по западните падини на планината Сминица. Административен центар е селото Тополјани.
Општината го носи името на селото Довишта, чие денешно име е „Емануил Папас“. Името на селото е сменето во чест на истомениот револуционер (1772-1822) од Грчката војна за независност.
1 Населени места
Општината Довишта е создадена на 1 јануари 2011 г. по законот „Каликратис“ со спојување на две стари општини: Довишта (Емануил Папас) и Струма.
1.1 Општинска единица Довишта
Општинската единица Довишта (Емануил Папас) ги опфаќа следниве општински оддели и населени места:
:* Општински оддел Тополјани
::* село Топољани (или Тополен; Χρυσό, Хрисо)
:* Општински оддел Везник
::* село Везник (Άγιον Πνεύμα, Агион Пневма)
:* Општински оддел Горна Нушка (386)
::* село Горна Нушка (Μέταλλα, Метала)
::* село Сокол (Συκιά, Сикија)
:* Општински оддел Довишта
::* село Довишта (Εμμανουήλ Παπάς, Емануил Папас)
:* Општински оддел Долна Нушка
::* село Долна Нушка (Δαφνούδι, Дафнуди)
:* Општински оддел Сармусакли
::* село Сармусакли (Πεντάπολη, Пендаполи)
:* Општински оддел Субашќој
::* село Субашќој (Νέο Σούλι, Нео Сули)
:* Општински оддел Тумба
::* село Тумба (Τούμπα)
1.2 Општинска единица Струма
Општинската единица Струма ги опфаќа следниве општински оддели и населени места:
:* Општински оддел Тумбица
::* село Тумбица (Тумбишта или Кешишлак; Νέος Σκοπός, Неос Скопос)
:* Општински оддел Бејлик Маала
::* село Бејлик Маала (Βαλτοτόπι, Валтотопи)
:* Општински оддел Вержани
::* село Вержани (Ψυχικό, Психико)
:* Општински оддел Вернар
::* село Вернар (Παραλίμνιο, Паралимнио)
:* Општински оддел Какара
::* село Какара (Μεσοκώμη, Месокоми)
:* Општински оддел Ново Село
::* село Ново Село (или Нихор; Νεοχώρι, Неохори)
:* Општински оддел Петелинос
::* село Петелинос (Πεθελινός)
:* Општински оддел Сал ага
::* село Сал Ага (или Сали Ага; Μονόβρυση, Моновриси)
2 Поврзано
* Дарначко
* Сминица
* Серско Поле
* Список на села во Сер
Грабов

Грабов (|Grabow; службено наречен ''Грабов (Елде)'', а поретко и „Грабов Мекл“) — град во округот Лудвигслуст-Пархим, во сојузната покраина Мекленбург-Западна Померанија, Германија. Се наоѓа на реката Елде, 7 километри југоисточно од Лудвигслуст и 34 километри северозападно од Витенберге. Градот претставува административно седиште на истоимената општинска заедница.
Кон Грабов припаѓаат следниве единици: Бохин, Фрезенбриге, Хајдехоф, Штезов, Ванцлиц, Винкелмор и Цугелраде.
1 Историја
Името Грабов е со словенско потекло, ''граб'' означува „габер“. Имиња со словенско потекло не се никакво изненадување во Мекленбург и тие често се сретнуваат. Било малку изменето во ''Грабове'' (1186, 1252, 1275) и ''Грабов'' (1189, 1298). Папата Урбан III првпат го споменал замокот Грабов во писмо од 23 февруари 1186 година. Градот ги добил градските права во 1252 година од грофот на Даненберг. На 3 јуни 1725 година, градот бил уништен од голем пожар. Замокот никогаш не бил повторно изграден. Најмалку од век имало Евреи во градот, кој зад себе оставиле синагога и гробишта. И двата објекта биле уништени или оштетени во текот на Кристалната ноќ. Историскиот стар дел на Грабов е препознатлив од многуте фахверк куќи од век.
Ото Плат, таткото на Силвија Плат, имигрирал од Грабов во Америка.
2 Галерија
Ениќој (општина)

Општина Ениќој (|Δήμος Αμφίπολης, ''Димос Амфиполис'') — општина во Серскиот округ на Егејска Македонија, денес во Грција. Административен центар е селото Радулево (Родоливос). Поголем дел од општината припаѓа на традиционалната историско-географска област Зихна.
1 Населени места
Општината Ениќој е создадена на 1 јануари 2011 по законот „Каликратис“ со спојување на четири стари општини: Ениќој (Амфиполи), Кормишта (Кормиста), Ќупќој (Проти) и Радулево (Родоливос).
1.1 Општинска единица Ениќој
Општинската единица Ениќој ги опфаќа следниве општински оддели и населени места:
:* Општински оддел Провишта
::* село Провишта (или Превишта; Παλαιοκώμη, Палеокоми)
::* село Ново Фили (Νέα Φυλή, Неја Фили)
:* Општински оддел Ениќој
::* село Ениќој (или Ени Ќој; Αμφίπολη, Амфиполи)
::* село Ново Ениќој (Νέα Αμφίπολη, Неја Амфиполи)
:* Општински оддел Локвица
::* село Локвица (Μεσολακκιά, Месолакија)
::* село Нова Локвица (Νέα Μεσολακκιά , Неја Месолакија)
:* Општински оддел Ново Крушево
::* село Ново Крушево (Νέα Κερδύλια, Неја Кердилија)
::* село Новокрушевски Брег (Ακτή Νέων Κερδυλίων. Акти Неон Кердилион)
::* село Лимани (Λιμάνι)
::* село Лонкари (Λογκάρι)
::* село Сиќа (Συκιά)
На територијата на општинската единица се наоѓале и поранешните села Горно Крушево (Ано Кердилија) и Долно Крушево (Като Кердилија) чие население е префрлено во новосоздаденото Ново Крушево.
1.2 Општинска единица Кормишта
Општинската единица Кормишта со седиште во Нова Бафра ги опфаќа следниве општински оддели и населени места во историско-географската област Зихна во Источна Македонија:
:* Општински оддел Нова Бафра
::* село Нова Бафра (Νέα Μπάφρα, Неја Бафра)
:* Општински оддел Баница
::* село Баница (или Баништа; Συμβολή, Символи)
::* село Горна Баница (Άνω Συμβολή, Ано Символи)
:* Општински оддел Кормишта
::* село Кормишта (Κορμίστα, Кормиста)
::* манастир „Св. Богородица Кушничка“ (Μονή Εικοσιφοινίσσης)
:* Општински оддел Череплен
::* село Череплен (или Черепљан; Ηλιοκώμη, Илиокоми)
1.3 Општинска единица Ќупќој
Општинската единица Ќупќој со седиште во Ќупќој ги опфаќа следниве три села во областа Зихна:
:* Општински оддел Ќупќој
::* село Ќупќој (Πρώτη, Проти)
:* Општински оддел Анџишта
::* село Анџишта (Αγγίστα, Ангиста)
:* Општински оддел Витачишта
::* село Витачишта (Κρηνίδα, Кринида)
1.4 Општинска единица Радулево
Општинската единица Радулево со седиште во Радулево ги опфаќа следниве три села во областа Зихна:
:* Општински оддел Радулево
::* село Радулево (или Радолиово; Ροδολίβος, Родоливос)
:* Општински оддел Волчишта
::* село Волчишта (Δόμιρος, Домирос)
:* Општински оддел Шемолтос
::* село Шемолтос (или Шемалтос, Семалто; Μικρό Σούλι, Микро Сули)
2 Поврзано
* Зихна
* Серско Поле
* Кушнички манастир
* Список на села во Зихна
Македонци во Аргентина

Македонски Аргентинци — аргентински граѓани со македонско потекло или лица родени во Македонија кои престојуваат во Аргентина. Повеќето од аргентинските Македонци се потомци на етничките Македонци од Бугарија, проследено со оние од Грција и Република Македонија (највеќе од Преспанско и Охридско). Аргентина е дом на една од најголемите македонски заедници во Америка.
Многу македонски Аргентинци се потомци на „печалбари“ (сезонски работници) кои дојдоа во Аргентина во почетокот на XX век. Многу одлучија да останат во земјата, поставувајќи македонски колонии во рамниците (пампи) во Јужна Америка и другите региони. Најголем број од Македонците може да се најдат во Буенос Аирес, рамниците во Јужна Америка и Кордоба. Се проценува дека 30.000 Македонци живеат во Аргентина.
1 Поврзано
*Македонци
*Македонска дијаспора
*Македонци во Бразил
Лудвигслуст-Ланд

Лудвигслуст-Ланд (|Ludwigslust-Land) — општинска заедница во округот Лудвигслуст-Пархим, во Мекленбург-Западна Померанија, Германија. Седиштето на општинската заедница е во Лудвигслуст, иако самиот град не е дел од општинската заедница.
Општинската заедница Лудвигслуст-Ланд се состои од следниве општини:
# Алт Кренцлин
# Брезегард кај Елдена
# Гелен
# Грос Лаш
# Лојсов
# Либесе
# Либлов
# Растов
# Зилсторф
# Илиц
# Варлов
# Вебелин
Антифашизам

Антифашизам — движење, настанато во дваесеттите години на XX век, кој ги вклучува сите поединци/ки и организации во светот кој пред, за време на и после Втората светска војна се бореле (и уште се борат) против фашистичките, нацистичките и расистичките идеи. Изразот ги означувал противниците на италијанскиот фашизам, односно режим кој во Италија го воспоставил Бенито Мусолини. Подоцна почнал да се користи за режими и движења кои во него пронаоѓале одредено вдахновение, а од кои најпознат е германскиот националсоцијализам.
Антифашизмот не настанал после поразот на Нацистичка Германија и нејзините сојузници. Со појавата на неофашизмот, неонацизмот и постфашистичките/постнацистичките идеологии, антифашизмот како движење и понатака подразбира подигнување на политичка свест и борба против нео/пост-фашизмот/нацизмот со сите средства.
Антифашизмот после Втората светска војна станал дел од системот на вредности и култури на цивилизираниот свет, и бројни јавни личности, најчесто музичари промовираат антифашистички вредности преку популарната култура.
Со поимот антифашизам неодамна се користи и изразот антифа, иако тој претежно е поврзан со организациите на современите радикални левици.
Македонци во Бразил

Се проценува дека бројката на Македонците кои живеат и работат во Бразил изнесува 45.000. Најголемиот дел од нив се сконцентрирани во градовите Рио де Жанеиро, Порто Алегре, Саун Пауло и Куритиба.
1 Историја
Во 1947 македонски доселеници од сите делови на светот испратиле апел да се соберат средства, во обид да им се помогне на Македонците во Македонија да се изградат болници и медицински центри. Овој апел е наречен „Болнички повик“. Бразилците со македонско потекло помогнале да се соберат пари за болниците, при што се собрани вкупно 154.000 американски долари.
На клиниката во Скопје се поставени следниве натписи, благодарение на Обединета Македонска Дијаспора.
*''Изградбата и опремувањето на оваа клиника беше овозможено од помошта на доселениците е по потекло од Македонија кои се населиле во САД, Канада, Јужна Америка и Австралија.''*''Во темелите на оваа зграда се поставени љубовта на македонските доселеници за нивната слободна татковина кои ја имаат нашата огромна благодарност.''
2 Значајни личности
*Паола Блантон — познат танцов уметник и тренер со потекло од Берово, моментално со живеалиште во Куала Лумпур, Малезија
3 Поврзано
*Македонци
*Обединета Македонска Дијаспора
*Македонци во Аргентина
Браво маестро (филм)

Браво маестро (хрватски: ''Bravo maestro'') е југословенски филм од 1978 година, во режија на Рајко Грлиќ. Сценариото е дело на Срѓан Карановиќ и Рајко Грлиќ. Главните улоги ги толкуваат: Раде Шербеџија, Александар Берчек, Кораљка Хрс, Радојка Шверко, Божидар Бобан, Анте Вицан, Звонимир Лепетиќ, Младен Будишчак, Изет Хајдархоџиќ, Злата Петковиќ итн. Филмот трае 99 минути и е снимен во боја, со 35 милиметарска камера. Главен камерман е Живко Залар, а продукцијата е на „Croatia film“ и „Jadran film“. Музиката за филмот е дело на Бранислав Бране Живковиќ. Монтажата е дело на Живка Топлак, костимографијата на Рикард Гумзеј, а сценографијата на Динка Јеричевиќ и Дражен Јурачиќ. Премиерата на филмот се одржала на 8 февруари 1978 година. За својата улога во филмот, Раде Шербеџија ја добил наградата на Филмскиот фестивал во Пула, „Златна арена“ за најдобар глумец..
1 Содржина
Во филмот се зборува за деградацијата на личноста и распадот на личниот и општествениот морал, прикажани преку ликот на младиот композитор Витомир Безјак (го игра Шербеџија). Тој дипломирал на музичката академија во 1960-тите како еден од најдобрите студенти. И покрај пофалбите кои ги добива од сите страни, Витомир безуспешно се труди да пронајде некоја работа, па живее боемски живот и компонира. Истовремено, тој раскинува со својата девојка и прифаќа ангажман како учител по клавир. Така, тој се вљубува во богатата вдовица Ива Будиќ (ја игра Кораљка Хрс) чиј син го подучува и потоа се жени со неа, со што успева да влезе во богатото семејство на еден висок државен раководител. Користејќи ги врските, Витомир станува познат, иако тој не може да компонира успешно како во минатото. Набргу, неговиот брак се распаѓа, а тој продолжува да гради општествена кариера, прифаќајќи различни функции, со што постепено стекнува власт. Но, на пробата на неговото долгоочекуваната опера, се открива дека неговото дело е плагијат...
2 Награди
* На Филмскиот фестивал во Пула во 1978 година, филмот добил неколку награди: Голема сребрена Арена во конкуренција за најдобар филм; Златна арена за најдобар глумец, за Раде Шербеџија; Златна арена за камера, за Живко Залар; диплома на жирито за маска, доделена на Станислав Зариќ; наградата на списанието Малдост за најдобра режија.
* На Канскиот фестивал, во 1978 година, филмот бил прикажан во официјалната конкуренција.
* На Филмскиот фестивал во Врњачка Бања, во 1978 година, филмот ја добил втората награда за сценарио.
* Истата година, на филмскиот фестивал во Ниш, Младен Будишчак бил награден со диплома..
Нојштат-Глеве (амт)

Нојштат-Глеве (|Neustadt-Glewe) — општинска заедница во округот Лудвигслуст-Пархим, во Мекленбург-Западна Померанија, Германија. Седиштето на општинската заедница е во Нојштат-Глеве.
Општинската заедница Нојштат-Глеве се состои од следниве општини:
# Бливенсторф
# Бренц
# Нојштат-Глеве
Ижорски јазик

Ингриски — балтофински јазик, од групата на уралски јазици. Ингрискиот е скоро исчезнат јазик кој се зборува од Ижорите во Ингрија, Русија. Јазикот го зборуваат едвај 120 лица, и повеќето од нив се постари. Јазикот го споделува истото име со југоисточната група дијалекти на финскиот јазик.
1 Азбука
A a, Ä ä, B b, V v, G g, D d, E e, Ƶ ƶ
Z z, I i, J j, K k, L l, M m, N n, O o
Ö ö, P p, R r, S s, T t, U u, F f, H h
C c, Ç ç, Ş ş, Ь ь
2 Граматика
Ингрискиот е аглутинативен јазик.
3 Наводи
* Paul Ariste 1981. ''Keelekontaktid''. Tallinn: Valgus. [pt. 2.6. ''Kolme läänemere keele hääbumine'' lk. 76 – 82]
Македонци во Данска

Македонците во Кралството Данска формираат мала малцинска група во државата. Организирани се во шест активни организации. Точниот број на Македонци во државата е непознат, меѓутоа бројот на македонски државјани во Данска изнесува 12.000. Најголемиот број од нив се сконцентрирани во главниот град Копенхаген, но има и помали групи во Оденсе, Орхус, Аалборг и други места. Припаѓаат на православната вера, односно на Македонска православна црква и најчесто зборуваат македонски и дански јазик.
1 Поврзано
*Македонци во Шведска
*Обединета Македонска Дијаспора
Вепски јазик

Вепски јазик — балтофински јазик, дел од групата на уралски јазици. Јазикот е сроден со финскиот и карелискиот јазик и се пишува на латиница. Според податоците на Советските власти од 1989 година, во СССР имало околу 12.500 Вепси. Во Русија околу 350 деца го изучуваат јазикот во 5 национални училишта, Јазикот е аглутинативен и има 23 падежи, најмногу од сите балтофински јазици.
1 Дијалекти
Јазикот е поделен на три главни дијалектни групи:
* северновепски - езеро Онега до Петрозаводск на југ, до реката Свир на север,
* централновепски - околу Санкт Петербург
* јужновепски - околу Санкт Петербург
2 Лични заменки
вепски, македонски
minä, јас
sinä, ти
hän, тој/ таа/ тоа
mö, ние
tö, вие
hö, тие
3 Броеви
броеви, вепски
1, üks'
2, kaks'
3, koume
4, nell'
5, viž
6, kuz'
7, seičeme
8, kahesa
9, ühesa
10, kümne
11, üks'toštkümne
12, kaks'toštkümne
20, kaks'kümne
34, koumekümne nell'
100, sada
1000, tuha
4 Писмо
Јазикот користи латиница.
Големи букви
A, B, C, Č, D, E, F, G, H, I, J, K, L, M, N, O, P, R, S, Š, Z, Ž, T, U, V, Ü, Ä, Ö, '
Мали букви
a, b, c, č, d, e, f, g, h, i, j, k, l, m, n, o, p, r, s, š, z, ž, t, u, v, ü, ä, ö, '
Нојштат-Глеве

Нојштат-Глеве (|Neustadt-Glewe) — град во округот Лудвигслуст-Пархим, во сојузната покраина Мекленбург-Западна Померанија, Германија. Градот претставува административно седиште на истоимената општинска заедница.
1 Историја
Нојштат-Глеве првпат бил споменат во документ од 1248 година.
2 Знаменитости и споменици
* Стариот замок (Alte Burg) — замок од век, сметан за најстар воен замок во Мекленбург.
* Новиот замок (Schloss) — завршен во 1720 година во барокен стил, денес претворен во хотел.
3 Галерија
Карелски јазик

Карелски (''karjala'', ''karjal'' или ''kariela'') — балтофински јазик, дел од групата на уралски јазици. Карелскиот се зборува во руската Република Карелија. Карелскиот е сроден со финскиот јазик и некои фински јазичари го сметаат карелскиот за дијалект на финскиот јазик.
Денес нема стандарден карелски јазик, па така секој писател си користи одреден дијалект. Пишаните норми биле развиени за севернокарелскиот, односно олонецкиот, тверскиот и лјудскиот дијалект. Сите дијалекти, освен тверскиот, се пишуваат на латиница.
1 Класификација
Карелскиот е дел од балтофинските јазици, од семејството на уралски јазици. Јазикот е сроден со финскиот јазик. Финскиот и карелскиот имаат заеднички предок, пракарелскиот, кој се зборувал покрај брегот на езерото Ладога. Карелскиот создава дијалектен континуум со финскиот. Порано финските јазичари го сметале јазикот за дијалект на финскиот, но денес не е така. Покрај овие два, во оваа група е и естонскиот јазик.
2 Распространетост
Карелскиот го зборуваат нешто над 30.000 лица во Русија, повеќето во Карелија. Карелскиот исто така се зборува во Финска, каде се проценува дека има околу 5.000 лица. Поради војните и регрутациите во минатото, Карелијците во Финска не сочинуваат една компаткна заедница, туку се расштркани низ земјата.
2.1 Статус
Во Република Карелија јазикот е признат за малцински јазик. Од 1990-те има движење во Републиката кое се залага за давање службен стгатус на јазикот во Карелија. Карелијците во Тверската област имаат национално-културна автономија и имаат право на употреба на карелскиот во училиштата и медиумите. Во Финска, јазикот е признат како нерегионален национален малцински јазик.
3 Поврзано
* Република Карелија
* Русија
* Карелијци
* Фински јазик
Мирослав Клозе

Мирослав Клозе (|Mirosław Marian Klose, |Miroslav Josef Klose, роден во Ополе, Полска, 9 јуни 1978) — пензиониран германски фудбалер, напаѓач, каде што кариерата ја завршил во италијанскиот клуб Лацио во Серија А и германската репрезентација.
1 Личен живот
Неговата мајка Барбара e Полјакиња и била член на одбојкарската репрезентација на Полска (82 меѓународни натпревари), а татко му Јозеф Клосе е Германец и играл фудбал за Одра и Осер. Семејството се преселило најпрво во Франција, а подоцна во 1987 година во Кусел, Германија.
2 Кариера
2.1 Клупска кариера
Клозе ја започнал својата кариера во аматерската екипа Блаубах-Диделкопф. Во 1998 година се преселил во екипата на Хомбург 08, каде што останал само една сезона пред да направи трансфер во Кајзерслаутерн. Во дресот на Кајзерслаутерн одиграл 132 натпревари и постигнал 47 голови. Во 2004 година потпишал за Вердер Бремен, а во 2007 дошол во Бајерн Минхен, со кој ја освоил титулата во Бундеслигата двапати во сезоните 2007-08 и 2009-10. Од 2011 година мастапува во Серија А за екипата на Лацио.
2.2 Репрезентативна кариера
Првиот повик за репрезентацијата го доби во 2001 година, каде дебитираше во квалификацискиот меч за Светското првенство 2002 против Албанија и постигна еден гол. Отиде на Светско и на првиот натпревар против репрезентацијата на Саудиска Арабија постигна хет-трик. Тој учествуваше и на Светско првенство во фудбал 2006, каде што освои титула за најдобар стрелец со дадени пет гола. На Светското 2010 постигна четири гола, а голот против Гана во вториот круг на групната фаза на Светското првенство во 2014 година го изедначи со Роналдо на прво место на вечната список на стрелци во светските првенства со 15 гола.
За репрезентацијата на Германија до 7 јуни 2014 година одигра 132 натпревари и постигна 69 голови. Постигнувајќи го 69 гол за репрезентацијата на 6 јуни стана најдобриот стрелец на германската репрезентација во историјата.
Македонци во Велика Британија

Македонци во Велика Британија се оние групи кои оформиле заедница во оваа држава или се родени тука. Според пописот во 2001 во Обединетото Кралство се забележани 1.285 Македонци родени овде. Меѓутоа, проценките се дека овој број изнесува од 9.000 до 10.000 луѓе.
1 Историја
Поголемиот дел од Македонците во Велика Британија пристигнаа кога на граѓаните на Социјалистичка Федеративна Република Југославија им беше дозволена емиграција на запад во 1960-тите и 1970-тите. Многу Македонци особено од Демир Хисар, Битола и Прилеп заминаа за Велика Британија во текот на овој период. Во текот на 1980-тите многу професионалци заминаа од Скопје барајќи работа во Лондон за Социјалистичка Република Македонија и за меѓународните организации стационирани таму. По распадот на Југославија стотици етнички Македонци заминале за Британија. По војните во Југославија во 1990-тите повеќе етнички Македонци и Албанци од новата независна Република Македонија заминаа за Британија како бегалци. Во 2001 година бројот на луѓе родени во Република Македонија кои престојувале во Велика Британија изнесувал 1.285, иако се проценува од страна на македонското Министерство за надворешни работи дека околу 9,000-10,000 етнички Македонци живеат во Англија.
2 Организации
Во рамките на Обединетото Кралство беа формирани многу македонски организации. Најзначајна е "Здружение на Македонците во Велика Британија" познато и како Асоцијација на Македонците во Обединетото Кралство (AMUK). Оваа група е клучот за организирање настани меѓу заедницата на етничките Македонци во Британија. Исто така, придонесе за осветување на Македонската православна црква во Лондон заедно со Амбасадата на Република Македонија во Лондон.
Најистакнатите културни и уметнички друштва во рамките на заедницата на етничките Македонци во Обединетото Кралство е ''Македонско културно-уметничко друштво "Сонце"''. Тоа е основано во Лондон, на 17 ноември 2003.
3 Македонска православна црква
Македонската православна црковна општина "Свети Архангел Михаил и сите Ангели", била основана во Лондон, по иницијатива на мала група православни христијани, во 1993 година. Во првите неколку години оваа црковна општина успевала да организира богослужби само еднаш годишно за Велигден. Во 2007 година во оваа црковна општина бил назначен постојан свештеник. Веќе од наредната, 2008, црковната општина започнала да изнајмува храм во населбата Сохо во Лондон, каде што се богослужи барем еднаш во месецот, на македонски јазик. Според Митрополитот Европски, владиката Пимен, иако во Лондон нема изградено македонски храм, Лондонската црква е најубава во Европа.
Во 2010 година е формирано и неделно црковно училиште по македонски јазик, кое го посетуваат петнаесетина деца. Во 2014 се отвориле уште три паралелки, една во Лондон и по една во Литлхемптон и во Оксфорд. 
4 Поврзано
*Македонци
*Македонска дијаспора
5 Наводи